ประกาศกรมการขนส่งทางบกประกาศกรมการขนส่งทางบกเรื่องกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน ๗คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในเขตกรุงเทพมหานคร(แผ่นป้ายทะเบียนรถที่ได้จากการประมูล)[๑] ตามที่ได้มีประกาศกรมการขนส่งทางบก เรื่องกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในเขตกรุงเทพมหานคร(แผ่นป้ายทะเบียนรถที่ได้จากการประมูล) ลงวันที่ ๑๙ ธันวาคม ๒๕๔๘และประกาศกรมการขนส่งทางบก เรื่อง กำหนดสีและรูปภาพเสมือนของแท้จริง (Graphic) รูปแบบใหม่ ของแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในกรุงเทพมหานครลงวันที่ ๒๒ มิถุนายน ๒๕๕๕ ไว้แล้ว นั้นโดยที่ปัจจุบันมีเจ้าของรถบางส่วนที่ได้หมายเลขทะเบียนรถจากการประมูลมีความประสงค์จะขอเปลี่ยนแผ่นป้ายทะเบียนรถที่ได้จากการประมูลที่มีพื้นแผ่นป้ายเป็นสีม่วงไปเป็นแผ่นป้ายทะเบียนรถแบบทั่วไปที่มีพื้นแผ่นป้ายเป็นสีขาวหรือจากแผ่นป้ายทะเบียนรถที่มีพื้นแผ่นป้ายเป็นสีทองเป็นแผ่นป้ายทะเบียนรถที่มีพื้นแผ่นป้ายเป็นสีม่วงหรือแผ่นป้ายทะเบียนรถแบบทั่วไปที่มีพื้นแผ่นป้ายเป็นสีขาวแล้วแต่กรณี ดังนั้น เพื่อให้เจ้าของรถดังกล่าวมีสิทธิเลือกใช้รูปแบบแผ่นป้ายทะเบียนรถที่ได้จากการประมูลตลอดจนเพื่อให้การดำเนินการเป็นไปด้วยความเรียบร้อยและเหมาะสมมากยิ่งขึ้น อาศัยอำนาจตามความในข้อ ๓ แห่งกฎกระทรวงกำหนดขนาด ลักษณะและสีของแผ่นป้ายทะเบียนรถ และการแสดงแผ่นป้ายทะเบียนรถและเครื่องหมายแสดงการเสียภาษีประจำปีพ.ศ. ๒๕๕๔ ออกตามความในพระราชบัญญัติรถยนต์ พ.ศ. ๒๕๒๒อธิบดีกรมการขนส่งทางบกจึงออกประกาศกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในเขตกรุงเทพมหานครไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในเขตกรุงเทพมหานคร(แผ่นป้ายทะเบียนรถที่ได้จากการประมูล) ลงวันที่ ๑๙ ธันวาคม ๒๕๔๘และประกาศกรมการขนส่งทางบก เรื่อง กำหนดสีและรูปภาพเสมือนของแท้จริง (Graphic) รูปแบบใหม่ ของแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในกรุงเทพมหานครลงวันที่ ๒๒ มิถุนายน ๒๕๕๕ข้อ ๒ สีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน ๗ คน ที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมและจดทะเบียนในเขตกรุงเทพมหานครให้มีรายละเอียดตามแบบที่ ๑ เว้นแต่หมายเลขทะเบียนที่มีตัวอักษรประจำหมวด ตั้งแต่ฆก ถึง ฆฮ ให้มีรายละเอียดตามแบบที่ ๒ ซึ่งแนบท้ายประกาศนี้ข้อ ๓ การใช้แผ่นป้ายทะเบียนรถสำหรับหมายเลขทะเบียนที่ได้จากการประมูลให้ใช้ได้ภายใต้เงื่อนไข ดังต่อไปนี้(๑) การจดทะเบียนครั้งแรกต้องใช้ตามข้อ ๒(๒) ภายหลังจดทะเบียนแล้วหากเจ้าของรถมีความประสงค์จะขอใช้แผ่นป้ายทะเบียนรถแบบอื่น ให้ผู้ที่ใช้แบบที่ ๑สามารถขอใช้แผ่นป้ายทะเบียนรถแบบทั่วไปตามกฎกระทรวงกำหนดขนาดลักษณะและสีของแผ่นป้ายทะเบียนรถและการแสดงแผ่นป้ายทะเบียนรถและเครื่องหมายแสดงการเสียภาษีประจำปี พ.ศ. ๒๕๕๔ได้ส่วนผู้ที่ใช้แบบที่ ๒ สามารถขอใช้แผ่นป้ายทะเบียนรถแบบที่ ๑หรือแบบทั่วไปตามกฎกระทรวงกำหนดขนาด ลักษณะ และสีของแผ่นป้ายทะเบียนรถและการแสดงแผ่นป้ายทะเบียนรถและเครื่องหมายแสดงการเสียภาษีประจำปี พ.ศ. ๒๕๕๔ ก็ได้ข้อ ๔ บรรดาแผ่นป้ายที่นายทะเบียนได้ออกให้ไปแล้วตามประกาศกรมการขนส่งทางบกเรื่อง กำหนดสีและรูปภาพเสมือนของแท้จริง (Graphic) ของแผ่นป้ายทะเบียนรถยนต์นั่งส่วนบุคคลไม่เกิน๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในเขตกรุงเทพมหานคร(แผ่นป้ายทะเบียนรถที่ได้จากการประมูล) ลงวันที่ ๑๙ ธันวาคม พ.ศ. ๒๕๔๘และประกาศกรมการขนส่งทางบก เรื่อง กำหนดสีและรูปภาพเสมือนของแท้จริง (Graphic) รูปแบบใหม่ ของแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในกรุงเทพมหานครลงวันที่ ๒๒ มิถุนายน พ.ศ. ๒๕๕๕ ก่อนวันที่ประกาศนี้ใช้บังคับให้ถือว่าเป็นแผ่นป้ายที่ออกตามประกาศนี้ข้อ ๕ บรรดาประกาศข้อบังคับ หรือคำสั่งอื่นใดในส่วนที่มีไว้แล้วในประกาศนี้หรือซึ่งขัดหรือแย้งกับที่กำหนดไว้ในประกาศนี้ ให้ใช้ประกาศนี้แทนข้อ ๖ ประกาศนี้ให้ใช้บังคับตั้งแต่บัดนี้เป็นต้นไปประกาศณ วันที่ ๗ มีนาคม พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. แบบแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในเขตกรุงเทพมหานคร(แผ่นป้ายทะเบียนรถที่ได้จากการประมูล) (แบบที่ ๑)๒. แบบแผ่นป้ายทะเบียนรถยนต์นั่งส่วนบุคคลไม่เกิน ๗ คนที่ใช้หมายเลขทะเบียนที่กำหนดให้เป็นหมายเลขทะเบียนซึ่งเป็นที่ต้องการหรือเป็นที่นิยมที่จดทะเบียนในจังหวัดกรุงเทพมหานคร(แผ่นป้ายทะเบียนรถที่ได้จากการประมูล) (แบบที่ ๒)(ดูข้อมูลจากภาพกฎหมาย)ปริยานุช/ผู้จัดทำ๒๕ มีนาคม ๒๕๕๗กฤษดายุทธ/ผู้ตรวจ๒๕ มีนาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๔๙ ง/หน้า ๗/๑๘ มีนาคม ๒๕๕๗